
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 352 

4 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός συμπληρωματικών ειδικών όρων και περι¬ 
ορισμών δόμησης στο διατηρητέο κτίριο που βρί¬ 
σκεται επί της οδού Καποδιστρίου 9 και Σταϊκο- 
πούλου (Ο.Τ. 155) του εγκεκριμένου ρυμοτομικού 

σχεδίου του Δήμου Ναυπλιέων Ν. Αργολίδας. 1 

Τροποποίηση του εγκεκριμένου Γενικού Πολεοδομι- 
κού Σχεδίου (ΓΠΣ) ΔΕ Μυτιλήνης (πρώην Δήμος 
Μυτιλήνης), Δ. Λέσβου, Ν. Λέσβου, στην θέση του 

Δημοτικού Σταδίου Μυτιλήνης (Δ.Σ.Μ.). 2 

Καθορισμός όρων και περιορισμών δόμησης στο 
με αριθ. 12977 αγροτεμάχιο, που βρίσκεται στην 
εκτός σχεδίου περιοχή του Τοπικού Διαμερίσμα¬ 
τος Βασιλικών του Δήμου Θέρμης νομού Θεσσα¬ 
λονίκης, για την προσθήκη της ελαφριάς κλειστής 
μεταλλικής κατασκευής, στον προθερμαντικό 
στίβο ιππασίας, της ιδιωτικής αθλητικής ιππικής 


εγκατάστασης του Δημητρίου Μπούτση. 3 

ΑΠΟΦΑΣΕΙ Σ 

Αριθ. 53056 (1) 


Καθορισμός συμπληρωματικών ειδικών όρων και περιο¬ 
ρισμών δόμησης στο διατηρητέο κτίριο που βρίσκε¬ 
ται επί της οδού Καποδιστρίου 9 και Σταϊκοπούλου 
(Ο.Τ. 155) του εγκεκριμένου ρυμοτομικού σχεδίου του 
Δήμου Ναυπλιέων Ν. Αργολίδας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 6 (παρ. 3.γ.) του ν. 4067/2012 
«Νέος Οικοδομικός Κανονισμός» (Α' 79). 

2. Τις διατάξεις των άρθρων 26 και 27 του ν. 4030/2011 
«Νέος τρόπος έκδοσης αδειών δόμησης, ελέγχου κατα¬ 
σκευών και λοιπών διατάξεων» (Α' 249). 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 


4. Την υπ’ αριθμ. Υ46/6-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (Β' 2101), όπως τροπο¬ 
ποιήθηκε με τις υπ’ αριθμ. Υ157/9-8-2012 (Β' 2312) και 
Υ331/11-7-2013 (Β' 1717) όμοιες αποφάσεις και ισχύει. 

5. Το υπ’ αριθ. 11/25.4.2013 πρακτικό του Συμβουλίου 
Αρχιτεκτονικής Π.Ε. Αργολίδας. 

6. Η υπ’ αριθ. 4978/12.8.2009 απόφαση της 25ης Εφο¬ 
ρείας Βυζαντινών Αρχαιοτήτων της Γενικής Δ/νσης Αρ¬ 
χαιοτήτων του Υπουργείου Πολιτισμού. 

7. Την υπ’ αριθ. 93/2013 απόφαση του Δημοτικού Συμ¬ 
βουλίου του Δήμου Ναυπλιέων. 

8. Το υπ’ αριθ. 3380/20.9.2011 έγγραφο της Περιφερεια¬ 
κής Υπηρεσίας Τουρισμού Πελοποννήσου του Ελληνικού 
Οργανισμού Τουρισμού. 

9. Την από 2-7-2013 σύμφωνη γνώμη των ενδιαφερο¬ 
μένων και φερόμενων ιδιοκτητών, Γεωργίου Λαμπράκου, 
Σοφίας Μαρκοπούλου και Βασιλείου Παύλου (αριθ. πρωτ. 
ΥΠΕΚΑ 39454/2-7-2013). 

10. Την από 12.6.2013 αιτιολογική έκθεση της Διεύθυν¬ 
σης Αρχιτεκτονικής - Τμήμα Παραδοσιακών Οικισμών. 

11. Την από 16.7.2013 εισήγηση της Δ/νσης Αρχιτεκτο¬ 
νικής και την 62/26.7.2013 γνωμοδότηση του Κεντρικού 
Συμβουλίου Αρχιτεκτονικής. 

12. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Στο κτίριο που βρίσκεται επί της οδού Καποδιστρίου 
9 και Σταϊκοπούλου (Ο.Τ. 155) στο παραδοσιακό τμήμα 
της πόλης του Ναυπλίου του Δήμου Ναυπλιέων Ν. Αρ¬ 
γολίδας, το οποίο έχει χαρακτηρισθεί ως διατηρητέο με 
την υπ’ αριθμ. 87225/6119/4.10.1994 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
(Δ' 1082) επιτρέπεται, επιπλέον των επιτρεπομένων, η 
πρόσθετη χρήση του τουριστικού καταλύματος. 

2. Στα πλαίσια υλοποίησης της ως άνω επιτρεπομέ- 
νης πρόσθετης χρήσης του τουριστικού καταλύματος 
επιβάλλεται: 

α. Οι φεγγίτες στη στέγη περιορίζονται σε δύο (2), 
σύμφωνα με την υπ’ αριθ. 4978/12.8.2009 έγκριση της 
25ης Εφορείας Βυζαντινών Αρχαιοτήτων της Γενικής 
Δ/νσης Αρχαιοτήτων του Υπουργείου Πολιτισμού. 

β. Τα εξωτερικά κουφώματα παραμένουν ίδια με τα 
υπάρχοντα, σύμφωνα με το υπ’ αριθ. 11/6/26-4-2013 πρα¬ 
κτικό του Συμβουλίου Αρχιτεκτονικής Αργολίδας. 

γ. Η κλιματιστική μονάδα τοποθετείται στο κλειστό 
χώρο της στέγης με δυνατότητα φρεατίου εξαερισμού 
προς τον ακάλυπτο χώρο του δώματος. 

3. Κατά τα λοιπά εξακολουθούν να ισχύουν τα οριζό¬ 
μενα με τις διατάξεις της υπ’ αριθμ. 87225/6119/4.10.1994 
απόφασης του Υπουργού Περιβάλλοντος Χωροταξίας 
και Δημοσίων'Εργων (Δ' 1082), με την οποία κηρύχθηκε 
το κτίριο ως διατηρητέο και οι διατάξεις της πολεο- 
δομικής νομοθεσίας και ειδικότερα του άρθρου 6 του 
ν.4067/2012 για τις απαιτούμενες οικοδομικές εργασίες 
στο κτίριο 

4. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 
-♦- 

Αριθ. 47914/1352 (2) 

Τροποποίηση του εγκεκριμένου Γενικού Πολεοδομικού 
Σχεδίου (ΓΠΣ) ΔΕ Μυτιλήνης (πρώην Δήμος Μυτιλή¬ 
νης), Δ. Λέσβου, Ν. Λέσβου, στην θέση του Δημοτι¬ 
κού Σταδίου Μυτιλήνης (Δ.Σ.Μ.). 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1) Τις δ/ξεις του Ν.2503/30.05.1997 (ΦΕΚ 107/Α797). 

2) Τον Ν. 3852/04.06.2010 «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης», ΦΕΚ 87/Α707.06.2010. 

3) Το Π.Δ. 143/2010 «Οργανισμός της Αποκεντρωμένης 
Διοίκησης Αιγαίου», (ΦΕΚ 236/Α727.12.2010). 

4) Την αριθ. οικ.45076/5738/2.10.2012 (ΦΕΚ 3181/Β7 
29.11.2012) απόφαση της Γενικής Γραμματέως Α.Δ.Α. 
για την Παροχή εξουσιοδότησης υπογραφής πράξεων 
και εγγράφων «Με εντολή Γενικού Γραμματέα» στον 
Προϊστάμενο της Γ ενικής Διεύθυνσης Χωροταξικής και 
Περιβαλλοντικής Πολιτικής της Αποκεντρωμένης Διοί¬ 
κησης Αιγαίου και στους Προϊσταμένους των οργανικών 
μονάδων αυτής. 

5) Τις δ/ξεις του άρθρου 4 του Ν.2508/97 «Βιώσιμη 
οικιστική ανάπτυξη των πόλεων και οικισμών της χώρας 
και άλλες Δ/ξεις» (ΦΕΚ 124/Α/97). 

6) Την αριθ. 26178/507/27.07.2007 (ΦΕΚ ΑΑΠ/328/30.7.07) 
απόφαση Γενικής Γραμματέως Περιφέρειας «Έγκριση 
Αναθεώρησης - Επέκτασης Γ ενικού Πολεοδομικού Σχε¬ 
δίου (ΓΠΣ) Δήμου Μυτιλήνης». 

7) Την αριθμ. 30405/4040/31.07.12 Απόφαση Γ.Γ. Α.Δ. 
Αιγαίου (όπως τροποποιήθηκε με την αριθ.οικ.31013/ 
4491/20.06.13 απόφαση), με την οποία συγκροτήθηκε το 
Συμβούλιο Πολεοδομικών Θεμάτων και Αμφισβητήσεων 
(ΣΥΠΟΘΑ) Βορείου Αιγαίου. 

8) Το από 05/07/13 εισηγητικό σημείωμα της ΥΔΟΜ 
Λέσβου προς την Επιτροπή Ποιότητας Ζωής Δήμου Λέ¬ 
σβου, με το οποίο η εν λόγω Υπηρεσία εισηγείται υπέρ 
της προτεινόμενης τροποποίησης. 


9) Την αριθμ. 92/2013 ομόφωνη Απόφαση της Επι¬ 
τροπής Ποιότητας Ζωής του Δήμου Λέσβου υπέρ της 
ζητούμενης τροποποίησης του ΓΠΣ ΔΈ. (πρώην Δήμου) 
Μυτιλήνης. 

10) Την αριθμ. 318/10.07.2013 ομόφωνη Απόφαση Δη¬ 
μοτικού Συμβουλίου Λέσβου υπέρ της ζητούμενης τρο¬ 
ποποίησης. 

11) Το αριθμ. 54895/12.07.13 έγγραφο του Δήμου Λέ¬ 
σβου, με το οποίο αποστέλλεται η αριθμ. 318/13 Από¬ 
φαση Δ.Σ.Λ. σε τρεις τοπικές εφημερίδες (για την δη¬ 
μοσιοποίησή της) και ταυτόχρονα καλούνται οι Φορείς 
και οι Υπηρεσίες να εκφράσουν τις απόψεις τους για 
την αιτούμενη τροποποίηση. 

12) Το αριθμ. 2008/22.07.2013 έγγραφο της Κτηματικής 
Υπηρεσίας Ν. Λέσβου, με το οποίο η συγκεκριμένη Υπη¬ 
ρεσία είναι υπέρ της σχετικής τροποποίησης. 

13) Την από 12/08/2013 βεβαίωση του Αντιδημάρχου 
Περιβάλλοντος Ποιότητας Ζωής και Πολιτικής Προστα¬ 
σίας Δ. Λέσβου, με την οποία βεβαιώνεται ότι: «εκ της 
τροποποιήσεως δεν δημιουργούνται μη άρτια και μη 
οικοδομήσιμα οικόπεδα και ότι δεν υποβλήθηκαν ενστά¬ 
σεις κατά της αριθμ. 318/2013 Α.Δ.Σ. Λέσβου». 

14) Την αριθμ. 43004/1253/21.08.13 εισήγηση της Δ/νσης 
ΠΕ.ΧΩ.ΣΧΕ. Βορείου Αιγαίου της Αποκεντρωμένης Διοί¬ 
κησης Αιγαίου προς το ΣΥΠΟΘΑ. 

15) Την αριθμ. 26/4ο/4η/02.09.2013 ομόφωνη Γνωμο¬ 
δότηση του ΣΥΠΟΘΑ Βορείου Αιγαίου και ειδικότερα: 

15α) Το γεγονός ότι η χρήση «αθλητικές εγκαταστά¬ 
σεις» προβλέπεται στον χώρο του Δημοτικού Σταδίου 
(βλ. Χάρτη Π.3-2 που συνοδεύει την αριθμ. 26178/507/ 
27.7.2007 απόφαση Γ.Γ. Π.Β.Α.), ενώ ταυτόχρονα οι αθλητι¬ 
κές εγκαταστάσεις επιτρέπονται και στον «χώρο πρασί¬ 
νου», με βάση το άρθρο 9 του Π.Δ. 23.02.87 (ΦΕΚ Δ/166/87). 

15β) Το γεγονός ότι το ΣΥΠΟΘΑ επιβεβαιώνει την ορ¬ 
θότητα του ισχύοντος ΓΠΣ Μυτιλήνης που προβλέπει 
τη μεταφορά του Δ.Σ.Μ. σε «εκτός σχεδίου» περιοχή, 
καθόσον η συγκεκριμένη δραστηριότητα δεν είναι συμ¬ 
βατή με την χρήση «Γενική Κατοικία» που ισχύει στην 
περιοχή που βρίσκεται σήμερα το Δ.Σ.Μ. 

15γ) Το γεγονός ότι το ΣΥΠΟΘΑ γνωμοδοτεί θετικά για 
την μεταφορά του προβλεπόμενου χώρου στάθμευσης 
που απομακρύνεται από τον χώρο του Δ.Σ.Μ., σε θέση 
εντός της πόλης Μυτιλήνης, σε έκταση ίσου περίπου 
εμβαδού, οπότε δεν τίθεται θέμα ισοζυγίου αφενός και 
αφετέρου η στάθμευση στη νέα θέση είναι δυνατόν να 
υλοποιηθεί άμεσα. 

15δ) Το γεγονός ότι το ΣΥΠΟΘΑ γνωμοδοτεί θετικά 
για την επέκταση του χώρου αθλητικών εγκαταστάσεων 
στο Ν.Α. τμήμα του Δ.Σ.Μ., στην θέση που αποχαρακτη¬ 
ρίζεται από «χώρο στάθμευσης». 

15ε) Το γεγονός ότι το ΣΥΠΟΘΑ επισημαίνει ότι οι 
όποιες παρεμβάσεις υλοποιηθούν στο υφιστάμενο Δ.Σ. 
προφανώς θα διέπονται από τις διατάξεις της παρ. 3 του 
Κεφαλαίου Ζ1 της αριθ. 26178/507/07 (ΦΕΚ ΑΑΠ/328/07) 
απόφασης. 

16) Το γεγονός ότι η παρούσα τροποποίηση δεν έρχε¬ 
ται σε σύγκρουση με τις ισχύουσες διατάξεις της παρ. 
7 του άρθρου 4 του Ν.2508/97 καθόσον έχει παρέλθει 
η πενταετία από την έγκριση του Γ.Π.Σ. 

17) Το γεγονός ότι η αρμοδιότητα έγκρισης Γενικού 
Πολεοδομικού Σχεδίου ανήκει στην Γ ενική Γ ραμματέα 
Αποκεντρωμένης Διοίκησης με βάση τις κείμενες δια¬ 
τάξεις. 

18) Το γεγονός ότι με την παρούσα τροποποίηση δεν προ- 
καλείται δαπάνη σε βάρος του Δημοσίου, αποφασίζουμε: 

Τροποποιούμε το Γενικό Πολεοδομικό Σχέδιο (ΓΠΣ) 
ΔΕ Μυτιλήνης Δήμου Λέσβου (πρώην Δήμος Μυτιλήνης), 
το οποίο εγκρίθηκε με την αριθμ. 26178/507/26.07.2007 
(ΦΕΚ ΑΑΠ/328/30.07.2007) απόφαση Γ.Γ. Περιφέρειας 
Βορείου Αιγαίου, ως ακολούθως: 

α) Αποχαρακτηρίζουμε στη θέση του Δημοτικού Στα¬ 
δίου Μυτιλήνης τον προβλεπόμενο «Χώρο Στάθμευσης» 
όπως αυτός απεικονίζεται στον Χάρτη Π.3-2 (κλ. 1:5.000) 
του εγκεκριμένου, με την ως άνω απόφαση, Γ.Π.Σ. Μυ¬ 
τιλήνης και καθορίζουμε στον ίδιο χώρο νέα χρήση 
«Αθλητικών Εγκαταστάσεων», σύμφωνα με τον Χάρτη 
Σ.2 (κλ. 1:5.000) που συνοδεύει την παρούσα. 


β) Καθορίζουμε ως «Χώρο Στάθμευσης», αντίστοιχου 
εμβαδού έκταση με αυτή που αποχαρακτηρίστηκε με το 
εδάφιο (α), σε θέση πλησίον του χώρου στάθμευσης αστι¬ 
κών λεωφορείων, εντός του σχεδίου πόλεως Μυτιλήνης, 
όπως αυτός απεικονίζεται στον Χάρτη Σ.2. 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή με τον συνοδευτικό Χάρτη Σ.2, να 
δημοσιευτεί στην Εφημερίδα της Κυβερνήσεως. 

Μυτιλήνη, 18 Σεπτεμβρίου 2013 

Η Γενική Γραμματέα 
Αποκεντρωμένης Διοίκησης 
ΧΡΙΣΤΙΑΝΑ ΚΑΛΟΓΗΡΟΥ 

Αριθ. 4826 (3) 

Καθορισμός όρων και περιορισμών δόμησης στο με 
αριθ. 12977 αγροτεμάχιο, που βρίσκεται στην εκτός 
σχεδίου περιοχή του Τοπικού Διαμερίσματος Βασι¬ 
λικών του Δήμου Θέρμης νομού Θεσσαλονίκης, για 
την προσθήκη της ελαφριάς κλειστής μεταλλικής 
κατασκευής, στον προθερμαντικό στίβο ιππασίας, 
της ιδιωτικής αθλητικής ιππικής εγκατάστασης του 
Δημητρίου Μπούτση. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ- ΘΡΑΚΗΣ 

Έχοντας υπόψη: 

1) Τις διατάξεις του άρθρου 174 του από 14-7-1999 
Π.Δ/τος «Κώδικας βασικής πολεοδομικής νομοθεσίας» 
(ΦΕΚ 580/Δ71999). 

2) Τις διατάξεις του Ν. 1650/1986 (ΦΕΚ 160/Α71986) «Για 
την προστασία του περιβάλλοντος» και ειδικότερα της 
παρ. 6 του άρθρου 4, όπως προστέθηκε με την παρ. 2 
του άρθρου 6 του Ν. 2242/1994 (ΦΕΚ 162/Α'). 

3) Τις διατάξεις του Ν.2503/1997 «Διοίκηση, Οργά¬ 
νωση της Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις» (ΦΕΚ 107/Α7 
1997). 

4) Τις διατάξεις του άρθρου 1 παρ. Γ6 του Ν.2647/1998 
(ΦΕΚ 237/Δ722-10-1998) «Μεταβίβαση αρμοδιοτήτων στις 
Περιφέρειες και την Αυτοδιοίκηση και άλλες διατάξεις». 

5) Τις διατάξεις του άρθ. 280 του Ν.3852/10 (ΦΕΚ 87/ 
Α77-6-2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

6) Τις διατάξεις της αριθ. 707/12-1-2011 (ΦΕΚ 130/ 
Β72011) απόφασης του Γενικού Γραμματέα Αποκεντρω¬ 
μένης Διοίκησης Μακεδονίας-Θράκης και ειδικότερα της 
παρ. Α.1 του άρθρου 2 «Εξουσιοδότηση προς υπογραφή 
με εντολή Γ ενικού Γ ραμματέα αποφάσεων, εγγράφων 
και άλλων πράξεων στον Προϊστάμενο Γ ενικής Δ.Χ. και 
Π.Π., στους προϊσταμένους των Δ/νσεων και Τμημάτων 
αυτών, της Γενικής Δ/νσης Χωροταξικής και Περιβαλ¬ 
λοντικής Πολιτικής της Αποκεντρωμένης Διοίκησης 
Μακεδονίας-Θράκης». 

7) Τ ις διατάξεις του άρθρου 90 του Π.Δ. 63/2005 (ΦΕΚ 
98/Α72005) «Κωδικοποίηση της νομοθεσίας για την Κυ¬ 
βέρνηση και τα κυβερνητικά όργανα». 

8) Την από 26-6-2013 αίτηση του Δημητρίου Μπούτση, 
με την οποία ζητήθηκε ο καθορισμός όρων δόμησης για 
την προσθήκη κατ’ επέκταση στην υφιστάμενη ιδιωτική 
Αθλητική εγκατάστασή του. 

9) Το με αριθ. πρωτ. Φ220/οικ. 10317/23-4-2013 έγγρα¬ 
φο της Γενικής Γραμματείας Αθλητισμού, με το οποίο 
προτείνονται οι όροι δόμησης για την «προσθήκη κατ’ 
επέκταση σε ιδιωτική αθλητική ιππική εγκατάσταση με 
αρ. οικ. Αδειας 1007/07 και με υπαγωγή στη ρύθμιση 
αυθαιρέτων με το Ν. 4014/2011» σε εκτός σχεδίου αγρο¬ 
τεμάχιο στο Δ.Δ. Βασιλικών του Δήμου Θέρμης Νομού 
Θεσσαλονίκης. 


10) Το με αριθ. πρωτ. 506/30-5-2013 έγγραφο χρήσεων 
γης του Οργανισμού Θεσ/νίκης, σύμφωνα με το οποίο 
στην εκτός σχεδίου περιοχή Δ.Δ. Βασιλικών δεν υπάρ¬ 
χουν θεσμικά καθορισμένες χρήσεις γης. 

11) Την αριθ. 1007/13-7-2007 οικοδομική άδεια ανέγερ¬ 
σης ιδιωτικής αθλητικής ιππικής εγκατάστασης από 
τον Δημήτριο Μπούτση της Δ/νσης Πολεοδομίας Θεσ¬ 
σαλονίκης. 

12) Το με αριθ. πρωτ.6307/24-11-2004 έγγραφο του 
Δασαρχείου Θεσσαλονίκης. 

13) Το με αριθ. πρωτ. ΕΠΚΑ/Α/5086/29-5-2013 έγγραφο 
της ΙΣΤ' Εφορεία Προϊστορικών Τμήμα Αρχαιολογικών 
χώρων, Μνημείων και Αρχαίο γνωστικής Έρευνας. 

14) Τη με αριθ. πρωτ. 30/3639/18-6-2007 απόφαση Νο¬ 
μάρχη Θεσσαλονίκης περί Έγκρισης Περιβαλλοντικών 
Όρων. 

15) Την 11η Συνεδρία/ΙΙη Πράξη/5-9-2013 θετική γνω¬ 
μοδότηση του ΣΥΠΟΘΑ Περιφερειακής Ενότητας Θεσ¬ 
σαλονίκης, σύμφωνα με την από 2-7-2013 εισήγηση του 
Τ.Π.Σ.Ε. της ΔΙΠΕΧΩΣ Κ. Μακεδονίας Αποκεντρωμένης 
Διοίκησης Μακεδονίας-Θράκης. 

16) Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

Καθορίζονται οι όροι και περιορισμοί δόμησης, για 
την προσθήκη της ελαφριάς κλειστής μεταλλικής κατα¬ 
σκευής στον υφιστάμενο προθερμαντικό στίβο ιππασί¬ 
ας της ιδιωτικής αθλητικής ιππικής εγκατάστασης του 
Δημητρίου Μπούτση, που έχει ανεγερθεί με την αριθ. 
1007/2007 Ο.Α. στο με αριθ. 12977 αγροτεμάχιο εμβαδού 
15.890,00 τ.μ. το οποίο βρίσκεται στην εκτός σχεδίου 
περιοχή της ΔΈ. Βασιλικών του Δήμου Θέρμης Νομού 
Θεσσαλονίκης, ως εξής: 

Μέγιστο ποσοστό κάλυψης: 20% 

Μέγιστος συντελεστής δόμησης: 0,2 

Μέγιστο ύψος κτιρίου: 7,50 μέτρα + 1,20μ. το ύψος 
της στέγης. 

Αποστάσεις των εγκαταστάσεων από τα όρια του 
αγροτεμαχίου: ΙΟ,ΟΟμ. 

Το ανωτέρω αγροτεμάχιο φαίνεται στο τοπογραφικό 
διάγραμμα κλίμακας 1:500, θεωρημένο από τον Αναπλ. 
Προϊστάμενο της Δ/νσης ΠΕΧΩΣ Κ.Μ. Αποκεντρωμέ¬ 
νης Διοίκησης Μακεδονίας-Θράκης, που συνοδεύει την 
απόφαση αυτή. 

Η ισχύς της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή και το διάγραμμα που τη συνοδεύει, 
να δημοσιευθούν στην Εφημερίδα της Κυβερνήσεως. 

Θεσσαλονίκη, 18 Σεπτεμβρίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 




4360 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ί I 













ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


4361 


I 


I 




<ϋΐ*«ΛνΛ» ι..α·ΜΤ·ΰ» 

ΛΈ&Ι.1 .1.8 


ΚΛΌίΐόΙ. ΐΓ· 

£ Ν.·»0|'2> «1. Γ50ϊ||-- , .1 

ΛΠΜηκίΐΐ! ίΐΜΓ,ΙΙΚ Λίβϊίνί0% ■ 

8ΐ0Λ<σι ...1 Α.·..3..·...9τ.βϋ. 

ΘΕΩΡΗΘΗΚΕ 

ΚΕΔΟΝΐ/.Σ 


Τοπογράφος 


Αγρ. 12980 













































4362 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ςιι·) 


Ηλεκτρονική Διεύθυνση: ήϋρ://νννννν.β1.9Γ - β-πιαΜ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 1 50035204 101 30008* - 











































































